|  |
| --- |
|  |
|  **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-22/3/2019-02 |
| Датум: 12.04.2019. године |
| Немањина 22-26, Београд |

**ПРЕДМЕТ:** Појашњење конкурсне документације за јавну набавку - Услуга Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“, ЈН број: 10/2019

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ БРОЈ 1**

У Конкурсној документацији у поглављу:

**IV  УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75 И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА** наведено је да је један од услова за све извршиоце поседовање личне лиценце према врстама лиценци које се издају у Републици Србији.

Наша идеја је да за извршиоце понудимо стране држављане (држављане републике Италије) који поседују велико искуство на сличним пројектима и чије искуство може значајно да унапреди квалитет обављног посла.

Молим Вас да имате у виду да пруга за брзине до 200km/h до сада није рађена у Републици Србији док се република Италија може похвалити са прилично развијеном мрежом пруга за велике брзине.

Дакле, наше питање је:

Како можемо доказати да страни држављани испуњавају услове у складу са чланом 76. Став 2 Закона?

Напомињемо да је у даљем тексту наведено: *„Ако се у држави у којој понуђач има седиште не издају трaжени докази (у конкретном случају лиценце са одговарајућим ознакама), понуђач може, уместо доказа, приложити своју писану изјаву, дату под кривичном и материјалном одговорношћу оверену пред судским или управним органом, јавним бележником или другим надлежним органом те државе.“*

Да ли ово значи да се одговарајућом Изјавом може заменити лична лиценца?

**ОДГОВОР БРОЈ 1**

Следи измена конкурсне документације.